S’esempiu
(Antonio Puddu – Ulassai)

Sa finanza a sa ditta “Su Moriscu”,
Una nota azienda commerciale,
At redadu severu unu verbale
Pro esser’in difettu cun su fiscu.

Ma non sun tottu in su matessi arriscu
Sos “barones” de s’altu capitale
Massimu su “barone principale”
S’erariu all’isettare nd’istad friscu.

S’italianu la pensad asie :
«Chelzo – tantu chi poto – astringher tottu.
Ite m’impoltad de s’istadu a mie?»

Comente a si che frangher dae s’iscempiu
Su zittadinu chi at bidu e connottu
In chie l’amministrad malu esempiu?